**УВАЖАЕМИ ГОСПОЖИ И ГОСПОДА,**

Във връзка с чл. 5 ал. 1 от Механизма за избор на юридически лица с нестопанска цел, чиито представители да участват като наблюдатели с право на съвещателен глас в заседанията на Комитета за наблюдение (КН) на Програмата за морско дело, рибарство и аквакултури (ПМДРА) 2021-2027 г., наричан по-долу Механизма, най-учтиво Ви уведомяваме, че отговарящите на условията по чл. 2, ал. 1 от Механизма са следните юридически лица, работещи в сферата на „Рибарството и аквакултурите и свързаната с тях преработвателна промишленост“ са, както следва:

* НАЦИОНАЛНА АСОЦИАЦИЯ НА РИБОПРОИЗВОДИТЕЛИТЕ – контакти: [pashov@yahoo.com](mailto:pashov@yahoo.com); T: +359 887 515 540;
* СДРУЖЕНИЕ „ЧЕРНОМОРСКИ ИЗГРЕВ“ – контакти: [bss.varna.bg@gmail.com](mailto:bss.varna.bg@gmail.com); T: +359 887 212 199;
* МЕСТНА ИНИЦИАТИВНА РИБАРСКА ГРУПА „ВИСОКИ ЗАПАДНИ РОДОПИ: БАТАК - ДЕВИН – ДОСПАТ“ – контакти: [flag.rhodope@gmail.com](mailto:flag.rhodope@gmail.com); T: +359 894 438 144;
* МЕСТНА ИНИЦИАТИВНА РИБАРСКА ГРУПА „ПАЗАРДЖИК“ - контакти: [flag.pazardjik@gmail.com](mailto:flag.pazardjik@gmail.com); T: +359 888 505 875.

Съгласно изискванията на чл. 5, ал. 1 от Механизма следва да излъчите един общ представител на група юридически лица, работещи в сферата на „Рибарството и аквакултурите и свързаната с тях преработвателна промишленост“ за наблюдател и негов заместник. Юридическите лица определят представителите си с консенсус, а при липса на консенсус, провеждат жребий.

В срок от 10 работни дни от публикуването на настоящото уведомление, следва писмено да уведомите Ръководителя на Управляващия орган на Програмата за морско дело, рибарство и аквакултури 2021-2027 г. за излъчените наблюдатели - основен член и негов заместник в състава на КН на ПМДРА, представители на юридически лица, работещи в сферата на „Рибарството и аквакултурите и свързаната с тях преработвателна промишленост“, както и да приложите:

1. Доказателства за общото одобрение на излъчения представител и неговия заместник;

2. Документи, доказващи обстоятелствата по чл. 2, ал. 2 от Механизма по отношение на излъчения представител и неговия заместник,

3. Декларация за съхраняване и обработване на предоставени лични данни по образец – Приложение № 4.

До представяне на посочените по-горе документи съответния наблюдател или неговия заместник не се включва поименно в заповедта по чл. 13, ал. 8 от Постановление № 302 на Министерския съвет от 29.09.2022 г. за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 – 2027 г. (обн., ДВ, бр. 79 от 2022 г.) и не може да участва в заседанията на комитета за наблюдение.